|  |
| --- |
| **Objekta higiēniskais novērtējums** |
| Valmierā |

|  |
| --- |
| 27.06.2022 |

|  |
| --- |
| 1. **Objekta nosaukums:** Bērnu diennakts nometne |
| 1. **Objekta īpašnieks:** Nometnes organizētājs – SIA “OnPlate”, reģ. Nr. 40103824945, Alauksta iela 21-26, Rīga, LV-1009 |
| 1. **Objekta adrese:** Vidzemes Tehnoloģiju un Dizaina tehnikuma dienesta viesnīca, Egļu gatve 15, Priekuļi, Priekuļu pagasts, Cēsu novads, LV-4126 |
| 1. **Novērtēšanu veica:** Plānveida kontrole 25.05.2022., inspektore sabiedrības veselības jomā Indra Ieva Rozenberga |
| 1. **Novērtēšanā piedalījās:** - |
| 1. **Konstatēts**   **6.1. Vispārīgās ziņas par objektu/ objekta raksturojums**  Bērnu diennakts slēgtā nometne tiks organizēta Vidzemes Tehnoloģiju un Dizaina tehnikuma dienesta viesnīcā, kas ir Veselības inspekcijas uzraudzības objekts. Dalībnieku vecums nometnē no 13 līdz 15 gadiem; maksimālais dalībnieku skaits – līdz 17. Objekta higiēniskais novērtējums veikts, pamatojoties uz Veselības inspekcijas Sabiedrības veselības departamenta Vidzemes kontroles nodaļas inspektores sabiedrības veselības jomā Indras Ievas Rozenbergas 2022. gada 25. maija kontroles aktu Nr. 00230622.  Nakšņošana un atpūta paredzēta tehnikuma dienesta viesnīcā, kas ir piecstāvu apjoma būve. Nometņu vajadzībām tiek izmantota visa dienesta viesnīca. Telpu plānojums visos stāvos ir identisks. Katrā stāvā ir divvietīgas istabas ar sanitāro mezglu (duša, klozetpods, roku mazgātne) un dzīvokļu tipa istabas (divvietīga un trīsvietīga/četrvietīga istaba) ar tualetes telpu un dušas telpu. Katrā stāvā ir ieejama atpūtas telpa un koplietošanas virtuve. Pagrabstāvā pieejamas rezerves dušas telpas (katrā divas dušas ierīces) atsevišķi zēniem un meitenēm. Ir iespēja uzglabāt personīgās lietas, virsdrēbes un veļu.  Nodrošināta iespēja ievērot personīgo higiēnu: pieejami roku mazgāšanas un nosusināšanas līdzekļi, tualetes papīrs. Telpu uzkopšanas līdzekļi un inventārs tiek uzglabāti atsevišķā telpā. Telpu sastāvs, platība un sanitāri higiēniskais stāvoklis atbilst higiēnas prasībām un nometņu programmai. Ēdināšanu nodrošinās PVD reģistrēts uzņēmums.  **6.2. Iekštelpu virsmu apdare**  Telpu apdares materiāli ir atbilstoši telpu funkcijām un higiēnas prasībām; ir viegli kopjami un dezinficējami. Grīdas segums ir līdzens.  **6.3. Apgaismojums**  Dabiskais un mākslīgais; novērtējot vizuāli – nodrošināta atbilstība pastāvošajām prasībām.  **6.4. Siltumapgāde**  Centralizēta.  **6.5. Gaisa apmaiņa**  Istabas ir ar logiem un iespēju vēdināt. Higiēnas telpās ir piespiedu nosūces ventilācijas sistēma.  **6.6. Ūdens apgāde**  Centralizēta – Priekuļu ūdensapgādes sistēma. Nodrošināta aukstā un karstā ūdens padeve. Karstā ūdens padeve centralizēta apkures periodā, pārējā laikā ar elektriskajiem ūdens sildītājiem.  **6.7. Kanalizācijas sistēma**  Centralizēta – pieslēgums Priekuļu inženiertehniskajiem tīkliem.  **6.8. Teritorijas labiekārtošana**  Sakopta un labiekārtota. Nodrošināta sadzīves atkritumu savākšana atbilstoši higiēnas prasībām.  **6.9. Vides pieejamība**  Netiek vērtēts.  **6.10. Riska faktoru novērtēšana un cita informācija**  Telpu uzkopšanu veiks dienesta viesnīcas personāls. Gultasveļu individuāli nodrošinās nometnes dalībnieki. Nepieciešamības gadījumāir iespējams nodrošināt bērnu izolēšanu atsevišķā telpā/vietā. |
| **7**. **Slēdziens**  **Vidzemes Tehnoloģiju un Dizaina tehnikuma dienesta viesnīca, Egļu gatvē 15, Priekuļos, Priekuļu pagastā, Cēsu** **novadā atbilst higiēnas prasībām.** |
| 1. **Rekomendējamie pasākumi**   **8.1.** Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasību izpildi.  **8.2.** Nodrošināt Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasību izpildi.  **8.3.** Nometņu darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem” vai aktuālos piesardzības pasākumus, ja tādi tiks rekomendēti gada laikā pēc Atzinuma saņemšanas.  **8.4.** Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.  **8.5.** Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. |

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Silvija Švalkovska, 64281130 |
| silvija.svalkovska@vi.gov.lv |